‘ ફિલ્મ નિર્માતા અશોક પંડિતએ નારાજગી બતાવીને કહ્યું કે, ‘છેડછાડ કર્યા પછી પણ પાપોનના હાવભાવ બિલકુલ બદલાયા નહોતા. તેનો ભડકાઉ વ્યવહાર તેની ઉદ્ધતાઈ દર્શાવે છે.’ જાણીતા ગાયક શાન કહે છે, ‘કેમેરાનો એંગલ થોડો અલગ હશે, પાપોન તે દીકરીને હોઠ પર કિસ નહીં કરતો હોય. હું પાપોનને ઘણા સમયથી જાણું છું, તે વિકૃત મનોવૃત્તિવાળો માણસ નથી.’ આવી સારી અને સુફિયાણી વાતો કર્યા પછી શાનને ભાન પડ્યું કે તે ખોટો હશે તે કારણોથી તેણે પોતાનું ટ્વિટ ડિલીટ કર્યું. કરણ ટેકર કહે છે, ‘પાપોન આ રીતની કોઈ અઘટિત હરકત ના કરે, જરૃર લોકોને સમજવામાં ભૂલ થઈ છે.’ પાપોને કરણના આખા પરિવારને એક કન્સર્ટમાં બોલાવ્યા હતા. કદાચ તે અહેસાન કરણ આજે ઉતારી રહ્યો હોય તેવું લાગે છે. સુનિધિ ચૌહાણનું કહેવું છે, ‘આ વીડિયો તેણે જોયો નથી માટે કશું કહી નહીં શકે. સાથે જ તે ઉમેરે છે કે અમે ગાયક જ્યારે કોઈનાં વખાણ કરીએ તો માત્ર બોલીને જ કરીએ છીએ.પાપોન એક સારો ગાયક છે અને તેની નિયત ચોખ્ખી હશે તો આ આખી બબાલમાંથી જરૃર તે બહાર નીકળી જશે.’ મહારાષ્ટ્ર મહિલા અઘિકારી આયોગ આ વિશે રિયાલિટી શૉના નિર્માતા સાથે વાતચીત કરશે. બાળકોની સુરક્ષા માટે કેવાં પગલાં લેવાઈ રહ્યાં છે તેની પણ જાણકારી પ્રાપ્ત કરશે.